# data[].attributes.body
Kohtuus kaikessa!

# data[].attributes.attachment_link.readable_text
Päivittäinen pähkinöiden syöminen saattaa yhdysvaltalaistutkimuksen mukaan auttaa elämään pitempään ja terveempänä. Pähkinät eivät myöskään lihota, vaikka niissä on runsaasti rasvaa ja energiaa, tulokset osoittavat.

Havainnot perustuvat 16 000 naisen ja 11 000 miehen 30-vuotiseen seurantaan, ja niiden perusteella päivittäin pähkinöitä syövät välttyivät kuolemalta seurannan aikana noin viidenneksen todennäköisemmin kuin osallistujat, jotka eivät syöneet lainkaan pähkinöitä.

Samanlainen ilmiö todettiin myös osallistujilla, jotka nauttivat pähkinöitä muutaman kerran viikossa, kerran viikossa tai harvemminkin, mutta yhteys oli heikompi. Kun pähkinöiden syöjiä tarkasteltiin yhtenä ryhmänä, heidän kuolleisuutensa seurannan aikana oli seitsemän prosenttia alhaisempi kuin osallistujien, joiden ruokavalioon pähkinät eivät kuuluneet.

Pähkinöitä nauttivat välttyivät etenkin sydäntautien aiheuttamilta kuolemilta, mutta myös syöpäkuolemat sekä hengityssairauksien aiheuttamat kuolemat olivat heillä harvinaisempia.

Tutkijat pitävät tuloksiaan merkittävinä, sillä vaikka pähkinät ja niiden monet eri ainesosat on tiedetty terveellisiksi tätäkin ennen, niiden vaikutus kuolleisuuteen on jäänyt vähemmälle huomiolle. Tulokset viittaavat myös siihen, etteivät pähkinöitä säännöllisesti syövät ole sen lihavampia kuin muutkaan, vaikka pähkinöissä on runsaasti rasvoja ja energiaa. Pähkinöiden ystävät olivat päinvastoin hieman muita hoikempia.
Uutispalvelu Duodecim
Lue lisää Pähkinä on terveyspommi

# data[].attributes.attachment_link.description
Päivittäinen pähkinöiden syöminen saattaa yhdysvaltalaistutkimuksen mukaan auttaa elämään pitempään ja terveempänä. Pähkinät eivät myöskään lihota, vaikka niissä on runsaasti rasvaa ja energiaa, tulokset osoittavat. Havainnot perustuvat 16 000 naisen ja 11 000 miehen 30-vuotiseen seurantaan, ja niiden perusteella päivittäin pähkinöitä syövät välttyivät kuolemalta seurannan aikana noin viidenneksen todennäköisemmin kuin osallistujat, jotka eivät syöneet lainkaan pähkinöitä.

# data[].attributes.body
Hyvä aloitus, mutta muutakin pitää huomioida!

# data[].attributes.attachment_link.readable_text
Lotta Merenmies on pudottanut painoaan 60 kiloa ja osallistunut sen jälkeen fitness-kisoihin. Lotan viiden liikkeen HIIT-treeni pitää vartalon kunnossa.

Motivaatipuhuja ja radiotoimittaja Lotta Merenmies tietää, millaista on laihduttaa ja kuinka vaikeaa on joskus innostua treenaamisesta.

- Lihoin kummassakin raskaudessani yli 40 kiloa. Painonnousu ei ollut käsissäni, vaikka olisin syönyt pelkästään salaattia. Hormonit eivät luultavasti sopineet kropalleni.

Merenmiehen 60 kilon pudotus kesti yli kolme vuotta. Merenmies muistuttaa, että painonpudotusta mieluummin kannattaisikin puhua elämäntapamuutoksesta.

- Muutos lähtee liikkeelle vasta, kun muuttumattomuuden tuska kasvaa liian suureksi. Joskus se ottaa pitkään, joten ole armollinen, anna aikaa ja aloita kevyesti.

Kun Merenmies päätti pudottaa painoaan, hän alkoi treenata vatsalihaksia, punnerruksia ja kehonpainokyykkyjä lempitelevisio-ohjelmiensa mainostauoilla. Muutaman minuutin harjoitus riitti. Sillä pääsi alkuun ja kohti suurempaa kipinää.

Nykyään Merenmies toimii radiotöidensä ohessa puhujana, jonka luentojen aiheina ovat muun muassa motivaatio ja elämäntapamuutos. Hän aloittaa luentonsa usein sillä, että hän kehottaa kuulijoitaan pohtimaan motivaatiotaan.

- Kysyn, mikä on juuri sinun motivaatiosi lähde tavoitella liikettä ja tekemistä? Halutko pudottaa painoasi tai olla reippaampi?

Merenmies uskoo, että kun tunnistamme, miksi haluamme muutosta, sen toteuttaminen on helpompaa. Jos alamme vain tehdä ymmärtämättä miksi, muutos ei ole pitkäkestoinen.

- On tärkeää miettiä, mitkä ovat sinulle parhaat keinot. Saako sinut liikkeelle toive pirteämmästä olosta vai yhdessä tekemisestä kumppanisi kanssa?

Merenmies nauraa, että jokaisen kannattaa keksiä keinot myös hetkiin, kun sohva ja suklaa houkuttavat lenkkiä enemmän.

- Eiköhän jokainen ole perso laiskottelulle, ja se on ok. Sohvalle ei kuitenkaan kannata antaa periksi joka kerta, vaan lähteä ulos edes välillä.
Jos yllä oleva upotus ei näy, voit katsoa sen täältä.

# data[].attributes.attachment_link.title
Vain 5 liikettä ja 20 minuuttia - 60 kiloa laihtuneen Lotan treeni muokkaa vartaloa oikeasti

# data[].attributes.attachment_link.description
Lotta Merenmies on pudottanut painoaan 60 kiloa ja osallistunut sen jälkeen fitness-kisoihin. Lotan viiden liikkeen HIIT-treeni pitää vartalon kunnossa. Motivaatipuhuja ja radiotoimittaja Lotta Merenmies tietää, millaista on laihduttaa ja kuinka vaikeaa on joskus innostua treenaamisesta. - Lihoin kummassakin raskaudessani yli 40 kiloa. Painonnousu ei ollut käsissäni, vaikka olisin syönyt pelkästään salaattia.

# data[].attributes.body
Syö muuten miten paljon tahansa!?

# data[].attributes.attachment_link.readable_text
Painonpudotuksen ei tarvitse olla kituuttamista erilaisilla dieeteillä, sillä jo yksi pieni muutos ruokavalioon tekee olostasi taatusti kevyemmän.
Monet meistä sortuvat vuoden alussa erilaisiin vähäkalorisiin dieetteihin, joiden jälkeen paino palaa nopeasti takaisin lähtölukemiin. Ruotsalainen ravintofysiologi Fredrik Paulún väittää, että yhdestä ainoasta raaka-aineesta luopuminen tekee painonhallinnasta erittäin helppoa.

Mainos (uutinen jatkuu alla)

"Jos haluat laihtua, luovu sokerista"

Pitkällä aikavälillä sokerista luopuminen on Paulúnin mukaan ainoa keino pitää painoa hallinnassa.

- On hassua, että ihmiset noudattavat hulluja dieettejä ja ruokatrendejä, vaikka ne eivät ole välttämättömiä. Jos haluat laihtua, luovu sokerista, Paulún väittää.

Mainos (uutinen jatkuu alla)

Aikuiselle sokeria suositellaan käytettäväksi enintään 40-50 grammaa päivässä. Suomalaiset saavat kuitenkin sokeria ravinnostaan jopa tuplasti enemmän.

Suomessa kiinnitetään usein paljon huomiota rasvan ja suolan saantiin, vaikka sokeri on Paulúnin mukaan pahempi terveysriski. Asiantuntijan mukaan sokerin ja makeisten terveysvaikutuksia vähätellään, sillä niitä pidetään usein lasten herkkuina.

- Suola on välttämätöntä elimistölle, mutta puhdasta sokeria ei tarvita mihinkään, Paulún kiteyttää.

"Kuinka helppoa, voit syödä mitä haluat"

Arvioiden mukaan saamme jopa kymmenen prosenttia päivittäisestä energiastamme sokerista. Tämä tarkoittaa aktiivisella naisella tai epäaktiivisella miehellä noin 240 kilokaloria päivässä.

- Jos luovut sokerista, syöt yksinkertaisesti kymmenen prosenttia vähemmän. Tämä tekee 12,5 kiloa vuodessa luopumalla pelkästään sokerista, Paulún laskeskelee.

- Kuinka helppoa, voit syödä mitä haluat, eikä sinun tarvitse lisätä liikuntaa. Kaikki on kiinni sokerista.

Tämä tulos saavutetaan asiantuntijan mukaan siis pelkällä sokerista luopumisella. Tuloksia voi tehostaa esimerkiksi lisäämällä liikuntaa tai kiinnittämällä huomiota myös muihin ruokavalintoihin.

Korvaa sokeri luonnollisilla tuotteilla

Paulún muistuttaa, että hedelmät sisältävät noin 10-15 prosenttia sokeria, kun taas karkit sisältävät sitä hurjasti enemmän.

- Jos syöt 100 grammaa karkkia, sinun täytyy syödä kilo hedelmiä saadaksesi saman sokerimäärän. Karkin syömiseen menee kymmenen minuuttia, hedelmien syömiseen koko päivä, mies muistuttaa.

Miehen mukaan yksi erittäin hyvä jälkiruoka onkin kauniisti tarjoiltu hedelmäsalaatti ripauksella vaniljasokeria tai hunajaa.

- On paljon helpompaa olla syömättä herkkuja, kun makeanhimon korvaa luonnollisesti makeilla tuotteilla.

Laura Matilainen

laura.matilainen(at)mtv.fi

# data[].attributes.attachment_link.title
Asiantuntija väittää: Tee yksi pieni muutos ruokavalioosi - poltat rasvaa yli 12 kiloa vuodessa

# data[].attributes.attachment_link.description
Painonpudotuksen ei tarvitse olla kituuttamista erilaisilla dieeteillä, sillä jo yksi pieni muutos ruokavalioon tekee olostasi taatusti kevyemmän. Monet meistä sortuvat vuoden alussa erilaisiin vähäkalorisiin dieetteihin, joiden jälkeen paino palaa nopeasti takaisin lähtölukemiin. Ruotsalainen ravintofysiologi Fredrik Paulún väittää, että yhdestä ainoasta raaka-aineesta luopuminen tekee painonhallinnasta erittäin helppoa.

# data[].attributes.attachment_link.readable_text
Tavoitteletko timmiä kroppaa ja kesäkuntoa? Ravitsemusterapeutti Fiona Kirk listasi parhaat ruoka-aineet, joita syömällä painon voi saada putoamaan ilman, että jatkuva nälkä häiritsee.
- Mitä ravinnepitoisempia ruokia syöt, sitä enemmän laihdut. Silloin ei myöskään ole nälkä koko ajan, Fiona Kirk vinkkaa.

Mainos (uutinen jatkuu alla)

Vähärasvainen liha

Liha on hyvin proteiinipitoista, ja tästä syystä se sopii hyvin laihduttajan ruokavalioon. Suosimalla etenkin broileria ja kalkkunaa voi kehon saada parhaimmillaan kuluttamaan entistä enemmän kilokaloreita.

Lisäämällä ruokavalioon kookosta ruoansulatukselle voi antaa kaivattua lisävauhtia. Kookos auttaa parhaimmillaan kehoa polttamaan tavallista enemmän rasvaa.

Mainos (uutinen jatkuu alla)

Etenkin omega3-rasvahappopitoisuudestaan tunnetut kalat ovat erityisen hyvää ravintoa laihduttajalle. Kalan syöminen vaikuttaa myös niin kutsutun kylläisyyshormonin eli leptiinin eritykseen, joka vaikuttaa siihen, kuinka rasva varastoituu kehoon.

Kuitupitoinen ja hyviä rasvoja sisältävä avokado on erityisen sopiva osa painonpudotusta tavoittelevan ruokavaliota. Etenkin laihdutuskuurin alussa kurniva nälkä on helppo taltuttaa avokadon avulla, sillä se voi auttaa selättämään naposteluhimon.

Vihreät vihannekset

Vihreissä lehtivihanneksissa on paljon paljon A- ja C-vitamiineja, ja ne sopivatkin vitamiinipitoisuutensa vuoksi loistavasti osaksi laihduttajan ruokavaliota. Vitamiinipitoisuutensa vuoksi vihreät lehtivihannekset voivat auttaa stressin hallinnassa, sillä ne vaikuttavat stressihormoneihin niitä vähentävästi.

Myös kaneli voi olla erityisen sopiva lisä laihduttajan ruokavalioon. Kaneli voi vaikuttaa veren glukoositasoihin ja tehdä olosta entistä virkeämmän.

Greipin on todettu tutkimuksissa vaikuttavan kehon insuliinitasoihin. Tästä syystä greippi voikin olla erityisen hyvä lisä laihduttajan ruokavalioon, sillä insuliinintuotanto vaikuttaa siihen, kuinka keho varastoi rasvaa.

Moni aktiivisesti kuntoileva syö säännöllisesti kananmunia, ja yhtenä syynä tähän on niiden korkea proteiinipitoisuus. Myös laihduttajalle proteiinipitoiset kananmunat sopivat erityisen hyvin, sillä ne auttavat muun muassa pitämään nälkää loitolla.

Chilit vauhdittavat aineenvaihduntaa ja auttavat parhaimmillaan myös polttamaan rasvaa sisältämiensä katekiinien vaikutuksesta. On saatu osviittaa myös siitä, että chilien syöminen voisi edesauttaa nimenomaan vatsan alueelle kerääntyneen rasvan vähenemistä.

Lapsille ei turhaan sanota, että tomaattia on tärkeä syödä sen terveellisyyden vuoksi, sillä tomaatti on tärkeä lisä myös aikuisen ja etenkin laihduttavan aikuisen ruokavalioon sen sisältämien vitamiinien vuoksi. Tomaatin sisältämän lykopeenin on myös todettu suojaavan useilta taudelita ja sairauksilta.

Tutkimuksissa on todettu, että paljon hyviä rasvoja sisältävät pähkinät osana ruokavaliota voivat helpottaa painonhallintaa ja suojata sekä sydänsairauksilta että diabetekselta.

Cayennepippuri

Voimakas cayennepippuri on oiva lisä laihduttajan ruokavalioon, sillä se vaikeuttaa rasvan varastoitumista kehoon.

Etenkin intialaisessa ruoassa paljon käytetyllä kurkumalla on suotuisia vaikutuksia painonpudottajalle, sillä sen sisältämä beetakaroteeni suojaa muun muassa maksaa.

Linssit sisältävät paljon kuitua, joka auttaa muun muassa pitämään nälkää loitolla. Linssit auttavat myös pitämään verensokerin erityisen tasaisena.

Parsakaali

Myös parsakaali on oikea kuitupommi, joka sopii erityisen hyvin painoaan pudottavalle myös sen nälkää karkottavien vaikutusten vuoksi.

# data[].attributes.attachment_link.title
TOP 15 rasvanpolttoruoat: Mitä enemmän syöt näitä, sitä enemmän laihdut

# data[].attributes.attachment_link.description
Tavoitteletko timmiä kroppaa ja kesäkuntoa? Ravitsemusterapeutti Fiona Kirk listasi parhaat ruoka-aineet, joita syömällä painon voi saada putoamaan ilman, että jatkuva nälkä häiritsee. - Mitä ravinnepitoisempia ruokia syöt, sitä enemmän laihdut. Silloin ei myöskään ole nälkä koko ajan, Fiona Kirk vinkkaa. Mainos (uutinen jatkuu alla) Vähärasvainen liha Liha on hyvin proteiinipitoista, ja tästä syystä se sopii hyvin laihduttajan ruokavalioon.